चोरों ने दो घरों में घुसकर नकदी जेवर किए पार
अलवर | एमआईएथाना क्षेत्र के गांव नगला चारण में शुक्रवार देर रात दो मकान से चोर नकदी जेवर पार कर ले गए। थानाधिकारी पवन कुमार चौबे ने बताया कि सतीश कुमार पुत्र रूपराम धोबी ने रिपोर्ट दर्ज कराई कि चोर उसके मकान में रखी लोहे की अलमारी का ताला तोड़कर उसमें रखे 20 हजार रुपए नकद, 3 जोड़ी चांदी की पायजेब, 8-10 चांदी के सिक्के, एक सोने की चेन, सोने का मंगलसूत्र, एक सोने की अंगूठी, सोने के टॉप्स, दो सोने की लोंग, दो सोने की बाली, एक जोड़ी सोने के कुंडल, बैंक की पासबुक सहित अन्य दस्तावेज चोरी कर ले गए। वहीं वीरेंद्र पुत्र रामधन शर्मा ने रिपोर्ट दर्ज कराई कि चोर उसके मकान के अंदर रखे लोहे के बॉक्स में रखे 11 चांदी के सिक्के, 500 रुपए नकद सहित अन्य दस्तावेज चोरी कर ले गए।
hin_Deva hin_Deva